CELEX: 42010D0400
Language: el
Date: 2010-07-08 00:00:00
Title: 2010/400/: Απόφαση των αντιπροσώπων των κυβερνήσεων των κρατών μελών της Ευρωπαϊκής Ένωσης, της 8ης Ιουλίου 2010 , για τον διορισμό δικαστών του Πρωτοδικείου

20.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 186/29
            
         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ ΤΗΣ ΕΥΡΩΠΑΪΚΉΣ ΈΝΩΣΗΣ
   της 8ης Ιουλίου 2010
   για τον διορισμό δικαστών του Πρωτοδικείου
   (2010/400/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 19,
   τη συνθήκη για τη λειτουργία της Ευρωπαϊκής Ένωσης, και ιδίως τα άρθρα 254 και 255,
   Εκτιμώντας τα ακόλουθα:
   
               (1)
            
            
               Σύμφωνα με τις διατάξεις των Συνθηκών, ανά τριετία θα πρέπει να πραγματοποιείται μερική ανανέωση των Δικαστών του Πρωτοδικείου. Για την περίοδο από την 1η Σεπτεμβρίου 2010 έως τις 31 Αυγούστου 2016, έπρεπε να διοριστούν δεκατέσσερις δικαστές στο Πρωτοδικείο.
            
         
               (2)
            
            
               Στις 23 Ιουνίου 2010, η διάσκεψη των αντιπροσώπων των κυβερνήσεων των κρατών μελών διόρισε δέκα δικαστές στο Πρωτοδικείο για την προαναφερόμενη περίοδο (1).
            
         
               (3)
            
            
               Για να ολοκληρωθεί η μερική ανανέωση των δικαστών του Πρωτοδικείου, οι κυβερνήσεις των κρατών μελών θα πρέπει να διορίσουν ακόμη τέσσερις δικαστές στις τέσσερις εναπομένουσες κενές θέσεις.
            
         
               (4)
            
            
               Οι κυβερνήσεις των ενδιαφερομένων κρατών μελών πρότειναν αντίστοιχα την ανανέωση της θητείας στο Πρωτοδικείο του κ. Ottó CZÚCZ, καθώς και τον διορισμό του κ. Marc van der WOUDE. Η επιτροπή που θεσπίστηκε με το άρθρο 255 της συνθήκης για τη λειτουργία της Ευρωπαϊκής Ένωσης έδωσε τη γνώμη της σχετικά με την επάρκεια των δύο αυτών υποψηφίων για την άσκηση των καθηκόντων του δικαστή στο Πρωτοδικείο. Ενώ η υποψηφιότητα του κ. Ottó CZÚCZ είχε ανακληθεί, η κυβέρνηση του ενδιαφερόμενου κράτους μέλους ανακοίνωσε πρόσφατα ότι προτείνει την ανανέωση της θητείας του στο Πρωτοδικείο.
            
         
               (5)
            
            
               Ενδείκνυται συνεπώς να διορισθούν τα δύο μέλη του Πρωτοδικείου για την περίοδο από την 1η Σεπτεμβρίου 2010 έως τις 31 Αυγούστου 2016 ο διορισμός των δικαστών στις δύο εναπομένουσες κενές θέσεις θα γίνει αργότερα,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κ. Ottó CZÚCZ και Marc van der WOUDE διορίζονται δικαστές του Πρωτοδικείου για την περίοδο από την 1η Σεπτεμβρίου 2010 έως τις 31 Αυγούστου 2016.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 8 Ιουλίου 2010.
      
         
            Για το Συμβούλιο
         
         
            Ο Πρόεδρος
         
         J. DE RUYT
      
   
   
      (1)  Απόφαση των αντιπροσώπων των κυβερνήσεων των κρατών μελών της Ευρωπαϊκής Ένωσης, της 23ης Ιουνίου 2010, για τον διορισμό δικαστών του Πρωτοδικείου (ΕΕ L 163 της 30.6.2010, σ. 41).